Եթե «Արմավիայի» կոնֆլիկտը լիներ միայն «Զվարթնոցի» հետ, կարելի էր ենթադրել, թե Էռնեստո Էռնեկյանն էլ է մեղավոր, որ «փտած կապիտալիստը» կամենում է հարստանալ հայաստանցիների հաշվին և սնանկացնել «Արմավիային»: Սակայն Բաղդասարովի ընկերությունը հակամարտություններ ունի նաև Հայաստանից դուրս: Թե ինչու «Ռոսավիացիան» դադարեցրեց չվերթերը Մոսկվա և Ռոստով` «Արմավիան» լղոզեց, չուզեց ասել ճշմարտությունը: Մինչդեռ ընկերությունը պարտք էր 178 հազար դոլար: Մեծ գումար չէ, իհարկե, սակայն ապացույցն է այն իրողության, որ այս ընկերությունում մենեջմենթի տարրական կանոններին ծանոթ չեն, որ լուրջ խնդիրներ կան հենց այս ասպարեզում: